Adran 1- Mathau o chwarae
Mae chwarae yn holl bwysig i ddatblygiad plentyn ac fe’i cydnabyddir gan Uchel gomisiwn y Cenhedloedd Unedig ar gyfer Hawliau Dynol fel hawl sylfaenol i bob plentyn 
Mae chwarae yn cyfrannu at les gwybyddol, corfforol, cymdeithasol ac emosiynol plant. Yn ystod eu blynyddoedd ffurfiannol, fe fydd plant yn casglu gwybodaeth am y byd, yn meistroli’r gallu i reoli eu cyrff ac yn dysgu sgiliau cymdeithasol am y byd sy'n eu hamgylchynu drwy chwarae. Mae chwarae hefyd yn help i blant fedru adeiladu gwydnwch trwy gymryd risgiau a herio, datrys problemau, a delio â sefyllfaoedd newydd.

‘Play permeates every aspect of children’s lives; this is not a mistake nor is it trivial or unimportant. Play makes a crucial contribution to children’s health and well-being and the survival of the human race. We wouldn’t have retained this behaviour through our evolution if it wasn’t absolutely essential’            
       (Play Wales, 2016) 

Wrth feistroli eu byd drwy chwarae, mae chwarae yn galluogi plant i ddatblygu hyder newydd a gwell dealltwriaeth o’r heriau sydd angen iddynt eu gwynebu yn y dyfodol. 
 
‘Play is the highest form of research.’- (Einstein, 2016).

Chwarae archwiliol
Drwy chwarae archwiliol mae plentyn yn archwilio gwrthrychau a theganau gan ddenyddio ei synhwyrau. Ar adegau dylid dangos sut i ddefnyddio’r gwrthrychau mewn sefyllfaoedd go iawn megis trwy adael i blentyn ddal llwy tra ei fod yn cael ei fwydo. Bydd baban sy'n defnyddio llwy i fwydo yn dysgu’n gyflym fod angen iddo symud y llwy a’i reoli er mwyn cael y bwyd o'r bowlen i'w geg. 
Dylid gadael i’r plentyn archwilio a chymryd yr awennau pan fo’n bosib; rôl yr oedolyn yw ymestyn a llywio’r chwarae. Bydd y math yma o chwarae yn helpu’r plentyn i ddeall yr hyn sydd o’i gwmpas yn well. 

Trwy chwarae archwiliol, fe fydd y plentyn hefyd yn medru datblygu sgiliau  corfforol- trwy drin amrywiaeth o ddeunyddiau megis pegiau neu edau a gall ddatblygu sgiliau modur a chydlyniad manwl.

Wrth chwarae hunan-gyfeiriedig, anogir plant i ymgymryd â'u profiadau eu hunain, gan chwarae ar eu cyflymder eu hunain, yn dilyn eu cymhelliant a'u diddordeb personol. Caiff y chwarae yma ei drefnu a’i reoli gan y plentyn, a fydd yn aml yn digwydd ar hap.  Pan yn chwarae’n archwiliol gyda deunyddiau adeiladu neu wrth ddefnyddio paent neu offer celf mae’r plentyn yn cael rhyddid i arbrofi heb gyfarwyddyd oedolyn. Wrth i blant aeddfedu a gwella eu sgiliau, maent yn dysgu sut i gyfarwyddo eu hunain mewn gweithgareddau a fydd yn eu helpu drwy gydol eu hoes. Mewn sefyllfa debyg i hyn mae angen goruchwyliaeth hyblyg, gofod diogel a’r mewnbwn lleiaf posib oddi wrth oedolyn.

‘Never help a child with a task at which he feels he can succeed.’ (Montessori, 2016).

Chwarae dramatig
Mae chwarae dramatig yn math o chwarae lle mae plant yn derbyn rolau ac yn actio nhw allan. Wrth chwarae yn ddramatig mae’r plentyn yn esgus fod yn berson neu yn rywbeth arall. Gall esgus fod yn rhywun sydd yn wahanol a newydd, neu rywun sy’n adnabyddus ac yn gyfarwydd fel ei fam. Pan fydd plentyn yn esgus bwydo ac yn ceisio cael dol i gysgu neu hyd yn oed pan fydd plentyn yn gwisgo lan fel cymeriad e.e. Buzzlighter ac yn actio fel Buzzlighter. Weithiau mae plant yn ymgymryd a rolau bywyd go iawn, ond ar adegau eraill maent yn ymgymryd ar rolau ffantasi. 




Mae yna ddau math o chwarae dramatig, sef chwarae dramatig strwythuredig a heb strwythur:
· Mae gan y chwarae strwythuredig set o ganlyniadau dymunol a ragfynegir. Mae oedolyn yn gosod senario i’r plant ac yna mae’r plant yn dewis ac yn neilltuo rolau ac yn gweithio trwy broblemau sy’n codi. 
· Chwarae anstrwythuredig yw lle mae gan blant y rhyddid i ddewis eu senarios eu hunain yn seiliedig ar yr hyn sydd ar gael iddynt. Efallai y bydd y soffa yn yr ystafell fyw yn troi’n long môr-ladron neu esgidiau yn dod yn stethosgop mewn swyddfa filfeddyg.

Dywed Brooks (2015: dim dyddiad) ‘Children use dramatic play to explore their own thought & feelings.’

Mae’r ddau math o chwarae dramatig yn bwysig iawn i ddatblygiad emosiynol a chymdeithasol plant. 

Mae plant ifanc yn dysgu trwy ddychmygu a gwneud. Wrth i blentyn godi carreg ac  esgus ei fod yn gar, neu symud Lego ar draws bwrdd fel pe bai'n berson neu'n gwningen. Mae'n defnyddio gwrthrych i gynrychioli rhywbeth arall. Mae'r broses o esgus yma yn adeiladu sgiliau mewn llawer o feysydd datblygu hanfodol, megis sgiliau cymdeithasol ac emosiynol, sgiliau iaith a sgiliau meddwl. (Scholastic, 2018)

Mae datblygiad iaith yn rhedeg drwy’r holl gamau wrth chwarae yn ddramatig. Mae sgiliau siarad a gwrando a ddatblygir trwy chwarae dramatig yn ffurfio'r sgiliau llafar sy'n sail i ddarllen ac ysgrifennu. Mae cyfleoedd i ddatblygu darllen ac ysgrifennu yn digwydd mewn cyd-destunau ystyrlon wrth chwarae rôl.

Wrth chwarae’n ddramatig gall plentyn chwarae’n hunan gyfeiriedig gan ddatblygu’n holistig hefyd. Mae chwarae dramatig yn rhoi cyfle i blant fynegi eu hunain, archwilio iaith yn rhydd, archwilio teimladau, ymarfer dewis a gwneud penderfyniadau, defnyddio iaith a datblygu cysyniadau mathemategol, datblygu ystod o sgiliau modur, defnyddio sgiliau i wneud  pethau sydd eu hangen ar gyfer eu chwarae ac addasu yn ôl yr angen ac hefyd archwilio byd ffantasi a chreu eu hunain.
Pan fo plentyn yn chwarae’n holistaidd fe fydd yn dysgu a rhyngweithio â'r byd naturiol ac yn profi cyfleoedd i herio, cymryd risgiau gan ddatblygu’n gymdeithasol.
Caiff y plentyn  sydd yn chwarae brofi lles corfforol, emosiynol a seicolegol  gan greu plentyn cyfannol.

Sut y gellir cefnogi datblygiad cyfannol?

‘Play encompasses children’s behaviour which is freely chosen, personally directed and intrinsically motivated. It is performed for no external goal or reward, and is a fundamental and integral part of healthy development - not only for individual children, but also for the society in which they live’. 
   (WG, 2012:14)
Dywed Moyles, (2008:28) 
‘Play is, without a doubt, the most natural way children learn all over the world: this is why it is important for us, as educators, to ensure that children have every opportunity to engage in play and playful experiences.’






Adran 2- Buddion Risg
Pam mae risg yn bwysig?
Yn ôl Kids Gone Wild, “Mae ymateb i risg fel cyhyr sydd angen ei ddatblygu, ei ymarfer a’i ddefnyddio” Kids Gone Wild: Denmark Forest’s Kindergarten. Rhaid i oedlion gamu yn ôl er mwyn galluogi plant i wneud eu penderfyniadau eu hunain.
Wrth addysgu pobl ifanc i reoli risgiau drostynt eu hunain a gwneud penderfyniadau synhwyrol, fe fydd yn eu gwneud yn y pen draw yn fwy diogel. Gall hyn hefyd eu helpu i ddatblygu fel oedolion aeddfetach, yn gyfrifol ac yn ymwybodol o eraill.
Gall dysgu y tu allan i’r ystafell ddosbarth helpu pobl ifanc i ddatblygu’r gallu i ymdopi ag amrywiaeth eang o heriau. Yn y sefyllfa hynny, mae’n ofynnol i blant wneud dewisiadau gwybodus ac i ddeall a chymryd cyfrifoldeb am y canlyniadau. Mae’n arwain at agwedd bositif  lle mae eu hyder yn datblygu.
Rhaid rheoli risg trwy gynllunio, goruchwylio, offer priodol a dangos parch at ffactorau megis y tywydd neu amser y dydd. Fydd y rhain  yn cyfrannu at wneud y gweithgareddau hyn yn ddiogel i bobl ifanc tra’n dal i gynnig heriau iddynt. Mae’r gweithgareddau hyn, nid yn unig yn rhoi cyfle i bobl ifanc reoli risg drostyn nhw eu hunain, ond hefyd yn rhoi cyfleoedd gwych iddynt gymryd rhan weithredol mewn cynllunio a rheoli risg.
Yn Nenmarc, mae 10% o holl ysgolion meithrin (kindergarten) yn ysgolion fforest- lle mae’r plant yn dysgu drwy brofiad beth yw hi i fod yn wlyb neu yn oer, ac o ganlyniad maent yn dysgu sut i oroesi hyn. Yno, maent yn datblygu sgiliau corfforol a gwybyddol trwy ddefnyddio offer megis cyllyll miniog. O ganlyniad maent yn dysgu ei ddefnyddio fel offeryn ac nid arf. 
O ran yr oedolyn, pan fo plant yn ymgymryd â gweithgareddau yn yr awyr agored, rhaid dangos ymddiriedaeth ac o ganlyniad gall y plant ofalu amdanyn nhw eu hunain. Fel rhan o’u chwarae, gall plant ddysgu sut i fod yn ofalus. 
Yn Nenmarc, cafwyd fod plant yn dioddef llai o straen, yn medru canolbwyntio yn well pan yn dechrau addysg ffurfiol, maent yn sâl yn llai aml ac mae datblygiad eu sgiliau motor llawer gwell o fod wedi bod allan.
Drwy chwarae archwiliol yn yr awyr agored, mae’r plentyn hefyd yn mentro mwy ond hefyd yn dysgu am beryglon mewn modd positif. Dysgant beth yw eu cyfyngidau. Mae’r rhain yn sgiliau y gallant eu ddatblygu yn sgiliau gydol oes. (Hurtwood, 1968: 111) 
Rol yr oedolyn fel hyrwyddwr yw annog y plant i wneud eu ymchwiliadau eu hunain a dysgu o ganlyniad i hynny. Wrth i’r plant ymhymryd â gweithgareddau dyddiol, rôl yr oedolyn yw eu cynorthwyo i  gynllunio strategaethau addas a fydd yn eu helpu i ymestyn eu profiadau a’u bod yn gwneud cysylltiadau rhwng profiadau’r gorffennol a’r dyfodol. (Curtis, 1998:114).
Mae cymryd risgiau mewn chwarae yn amhrisiadwy ar gyfer arwain dysgu plant (Tovey, 2007; Pennod 6). 
Wrth chwarae, mae plant yn ddychmygus, gan ddefnyddio ystod o wrthrychau i greu sefyllfaoedd sy'n aml yn adlewyrchu eu profiadau (Robert, 2006). 
Bydd plant mewn chwarae yn symud ymlaen tuag at hunanreoleiddio a lles emosiynol oherwydd eu bod cael profi profiadau rhydd sydd yn gwneud synnwyr iddynt (Bruce, 2005; Broadhead, 2004). Mae ymchwil Broadhead yn pwysleisio'r angen i oedolion dynnu'n ôl o chwarae plant er mwyn iddynt fedru arsylwi a chaniatáu mwy o amser a lle i blant ddatblygu.

Adran 3- Asesiad Risg
	Ffurflen Asesiad Risg Ysgol 






Ysol/canolfan: Ysgol Gynradd			Dyddiad(au) yr ymweliad: 29/01/18		Arweinydd yr ymweliad: Miss Elisa Evans
Gweithgaredd: Chwilio am frigau yn yr awyr agored er mwyn medru adeiladu nyth i ddrudwy	         Lleoliad: Ysgol Gynradd
Cwblhawyd yr asesiad risg gan: Miss Elisa Evans				Dyddiad cwblhau'r asesiad risg: 29/01/18
Nifer y plant: 24				Nifer y staff: 3			Oed y plant: 5 mlwydd oed
	Peryglon a niwed sylweddol a allai ddigwydd

	Pwy allai gael niwed?

	Mesurau diogelwch: 
Mesurau sydd ar waith a/neu a gaiff eu cymryd i leihau'r risg i lefel gymedrol

	Dweud wrth y plant i beidio a rhedeg yn yr awyr agored
	Plant
	· Sicrhau bod y plant yn ymwybodol nad ydynt i fod i redeg yn yr awyr agored
· Sicrhau nad yw’r plant yn cwympo ac yn cael niwed tra allan yn yr awyr agored
· Sicrhau bod y plant yn ymwybodol o reolau’r weithgaredd a’u hatgoffa nhw’n gyson. 
· Staff i rybuddio’r plant i gerdded yn ddiogel yn ystod y weithgaredd.


	Plentyn yn gadael y weithgaredd heb ganiatad


	Plant
	· Rhannu’r oruchwyliaeth o ran staff
· Sicrhau fod y plant yn ymwybodol o reolau’r weithgaredd a’u hatgoffa nhw’n gyson
· Sicrhau fod y staff yn goruchwylio’r plant drwy’r amser
· Sicrhau fod y plant yn cadw at y dasg
· Staff i sicrhau bod aelodau’r grŵp yn ymwybodol o’r drefn. 


	Damwain tra yn gwneud y weithgaredd


	Plant a staff
	· Rhannu’r oruchwyliaeth o ran staff
· Sicrhau fod yr holl aelodau’r staff wedi gwneud y cwrs cymorth cyntaf
· Staff i dalu sylw manwl i’r hyn mae’r plant yn cydio ynddo tra allan yn yr awyr agored
· Sicrhau nad oes unrhyw blentyn yn bwyta aeron o goed neu lwyni tra allan yn dilyn y weithgaredd

	Sicrhau nad oes unrhyw blentyn yn mynd yn agos at y pwll


	Plant
	· Sicrhau bod adnoddau ar gyfer y weithgaredd gyda’r staff cyn dechrau
· Sicrhau fod y giat wedi ei gloi ar bob adeg
· Staff i dalu sylw manwl i ble mae lleoliad bob plentyn sydd o fewn eu grwp.
·  Cyfri’r plant yn rheolaidd

	Alergedd- traws halogi


	Plant a staff
	· Sicrhau nad oes unrhyw blentyn yn pigo cnau er mwyn rhwystro ymateb alergaidd

	Sicrhau fod y drysau i’r ardal allanol yn ddiogel 
	Plant a staff
	·  Sicrhau bod staff yn goruchwylio’r plant bob amser
· Sicrhau fod y gatiau wedi eu cloi.

	Plant yn llithro oherwydd fod brigau ar y llawr 
	Plant
	· Sicrhau fod y plant ddim yn cael unrhyw niwed
· Staff i rybuddio’r plant i gerdded yn ddiogel yn ystod y weithgaredd  

	Sicrhau bod cymhareb oedolyn i blant yn ddigonol (1:8)
	Staff 
	· Sicrhau bod un oedlyn i bob wyth o blant

	Cymryd gofal wrth ddewis brigau
	Plant
	· Sicrhau bod y staff yn atgoffa’r plant i godi’r brigau o’r llawr.
· Staff i argoffa’r plant nad ydynt i dorri’r broigau o’r coed.

	Sicrhau bod plant ddim yn rhedeg o gwmpas yn ddi-reolaeth tra’n dal y brigau
	Plant a staff
	· Sicrhau bod y plant yn ymwybodol nad ydynt i redeg o gwmpas tra yn dal brigau
· Sicrhau nad oes unrhyw blentyn yn rhedeg ae ol plentyn arall tra yn dal brigyn
· Sicrhau nad yw’r brigau unman yn agos at lygaid y plant

	Tywydd e.e. bwrw glaw, heulog, 
	Plant a staff
	· Sicrhau fod y plant yn gwisgo dillad ac esgidiau addas e.e. côt law ac esgidiau glaw os yw’n bwrw glaw y tu allan.
· Sicrhau fod y staff yn rhoi’r eli haul ar freichiau a gwynebau’r plant ac hefyd eu bod yn gwisgo het haul rhag iddynt losgi pan eu bod allan yn y gwres.

	Sicrhanu fod y drysau/ giatiau i gyd ar gau
	Plant a staff
	· Gwirio fod y drysau a’r giatiau wedi eu cau

	Gweithgaredd y tu allan 
	Plant a staff
	· Sicrhau fod y plant yn aros yn agos i’r ardal allanol y tu allan.
· 

	Sicrhau fod y plant ddim yn cael anaf o ganlyniad i dorri’r brigau
	Plant a staff
	· Dweud wrth y blant i bigo’r brigau o’r llawr yn hytrach a torri nhw i ffwrdd o’r goeden.

	Plant eisiau defnyddio’r tŷ bach yn ystod y weithgaredd
	Plant a staff
	· sicrhau bod y plant wedi defnyddio’r ty bach cyn ac ar ol y weithgaredd
· 



Nodiadau  ychwanegol:
Dilyn asesiadau risg y lleoliadau
Angen cofio:
· mynd ag unrhyw foddion neu feddyginiaeth /pen epi allan gyda’r plentyn/ plant yn ystod y weithgaredd

Adran 4- Adfyfyrio

Fy ngweithgaredd i: Rhoi problem i’r plant - angen adeiladu nyth ar gyfer aderyn sydd yn prinhau- y drudwy er mwyn ei helpu cyn y bydd yn dodwy wyau. Yr unig gyfarwyddiadau yw fod angen i’r brigau mwyaf fod ar waelod y nyth a’r brigau llai ar ben y nyth. Rhaid i’r plant benderfynu sut mae chwilio am frigau yn yr awyr agored. Buasem am i’r plant i drefnu brigau o’r hiraf-byraf ar ol casglu. Byddai’r plant yn medru gwneud hyn trwy ddefnyddio’r brigau yn unig neu trwy ddefnyddio pren mesur neu dap. Buasem yn casglu prennau mesur ac yn eu rhoi ar fwrdd adnoddau ar y tu allan, heb ddweud wrth y plant fod rhaid iddyn nhw eu defnyddio- cyfle i’r plant arbrofi a datrys problem. Drwy ofyn cwestiynau penagored, caniateir i’r plant feddwl drostynt eu hunain, ac archwilio eu meddyliau â’u meddwl gwybyddol.

Buasem yn gofyn i’r plant wisgo dillad addas ac esgidiau glaw ac felly buasai angen llythyru’r cartrefi er mwyn eu hysbysu o hyn.

Wrth gynllunio’r weithgaredd a pharatoi’r asesiad risg, buaswn yn mynd allan i gae’r ysgol er mwyn edrych ar y peryglon posibl sydd yn cynnwys:
Plant yn rhedeg tra yn dal brigau, plant yn dringo coed, plant yn gadael y weithgaredd, plant yn cael damwain tra’n gwneud y weithgaredd, alergedd gan blant- traws halogi, plant yn agor drysau i’r ardal allanol yn ddiogel, plant yn llithro, cymhareb oedolyn i blant yn ddigonol, plant yn cymryd gofal wrth ddewis brigau, plant yn gwisgo dillad addas, giatiau i gyd ar gau, plant yn aros yn agos i’r ardal allanol.

Wrth adfyfyrio ar adrannau 1 a 2 gellir gweld fod ‘chwarae’ yn cynnig cyfleoedd i athrawon i ymgysylltu’n llawn gyda’r plant tra eu bod yn dilyn y gweithgareddau. Yn ddelfrydol, mewn sefyllfa addysgol mae llawer o’r chwarae a wneir gan blant yn cynnwys oedolion, ond pan fo chwarae yn cael ei reoli’n llwyr gan oedolion, mae plant yn cael eu gorfodi i gyd-fynd â rheolau a phryderon oedolion ynglyn a diogelwch. Felly fydd y plant yn debygol o golli rhai o fuddion chwarae hunan-gyfeiriedig, yn enwedig wrth ddatblygu creadigrwydd, arweinyddiaeth a sgiliau datrys problemau. Yma felly yn fy ngweithgaredd  i rydw i wedi gosod her neu broblem i’r plant- gallant felly ei ddatrys fel y mynnent (chwarae archwiliol). 
Wrth geisio datrys y broblem fe fydd y plant yn canolbwyntio wrth gyflawni’r weithgaredd, byddant yn mwynhau casglu’r brigau yn ogystal â threfnu’r brigau o’r hiraf i’r byraf cyn adeiladu nyth.


Credaf fod ar blant angen amser a lle rheolaidd ar eu pen eu hunain i ddysgu bod yn hunan-ddibynnol. Mae'n rhaid i blant dreulio amser mewn chwarae hunan-gyfarwyddiedig dyddiol i 

ddatblygu hyder ac annibyniaeth. Er ei fod yn bwysig i oedolyn helpu er mwyn sefydlu ffiniau a bod gerllaw rhag ofn bod angen cefnogaeth bellach, mae angen i blant gael digon o le a rhyddid i wneud dewisiadau ystyrlon drostynt eu hunain gan fod chwarae yn ffordd i ddatblygu plentyn yn holistig.
Yn ddelfrydol, os yn dilyn rhai o syniadau Denmarc, buasem yn gadael i’r plant ‘ddringo’ coed er mwyn cael gafael ar frigau. Yma buaswn yn gwylio yr hyn buase yn digwydd ond yn gwneud hynny ‘o bell’. Rôl yr oedolyn yw cynnig amgylchedd dysgu diogel ond eto yn gadael i’r  plant ddilyn eu chwarae ysgogol eu hunain, eu cefnogi heb ymyrryd a gwylio ac aros wrth iddynt ddarganfod, dyfeisio ac archwilio eu hamgylchedd. Dim ond y pryd hynny y gall y plant yn wir ddatblygu sgiliau cymdeithasol a datrys problemau. Mae dysgu y tu allan i’r ystafell ddosbarth yn helpu’r plant i ddatblygu’r gallu i ymdopi ag amrywiaeth eang o heriau yn ystod y weithgaredd. Mae’n ofynnol iddynt wneud dewisiadau gwybodus ac i ddeall a chymryd cyfrifoldeb am y canlyniadau. Mae’n arwain at agwedd bositif  lle mae eu hyder yn datblygu. Mae nagen i’r pland ddysgu sut i fod yn rhydd pond mae angen iddyn hw hefyd ddefnyddio synnwyr cyffredin. Dim ond trwy dynnu ar brofiadau blaenorol mae gwneud hyn.
Drwy chwarae archwiliol, mae’r plentyn hefyd yn mentro mwy ond hefyd yn dysgu am beryglon mewn modd positif. Dysgant beth yw eu cyfyngidau. Mae’r rhain yn sgiliau y gallant eu datblygu yn sgiliau gydol oes. Mae plant trwy chwarae archwiliol yn dysgu sut i gymryd risgiau ond ar yr un pryd yn dysgu sut i’w goresgyn.  Yn sgil hyn oll, fe fydd y plentyn yn datblygu’n holistig.

Yn fy marn i rydw i’n credu y buasai’r weithgaredd yn mynd yn hwylus iawn ac fe fyddai’r rhan fwyaf o’r plant yn mwynhau’r chwarae ond eto fe fuasen nhw yn dysgu amrywiaeth o sgiliau.
Pe buaswn yn gwneud y weithgaredd eto, y tro nesaf buaswn ni yn gwella’r weithgaredd yma drwy ddangos lluniau o’r drudwy i’r plant ( dallen stori Branwen i’r plant) neu yn gadael i’r plant benderfynu ar aderyn o’u dewis nhw. Gallai’r plant hyd yn oed greu aderyn ar gyfer adeiladu nyth iddo. Buasai angen i’r plant dynnu llun o’r aderyn. Gellir cynnal y weithgaredd cyn cinio- gan y buasen nhw yn fwy awyddus i’w gwblhau yn y bore.
Bydden ni yn ystyried addasu’r weithgaredd pe bai gennym blentyn sydd ag anghenion clyw neu golwg.
Rhestr Cyfeirnodi

